ایستانبول-دا کئچیریلن تکرار بلدیه سئچکی‌لری‌نین رسمی اولمایان نتیجه لرینه گؤره جمهوریئت خالق پارتیسی (CHP) و اییی پارتی‌نین نامیزدی اکرم امام اوغلو غلبه قازاندی.
مرکزی سئچکی کمیسیونونون قراری چرچیوه‌سینده ایستانبولدا کئچیریلن تکرار بلدیه سئچکی‌لرینده رسمی اولمایان ایلکین نتیجه‌لره گؤره، اکرم امام اوغلو 4 میلیون 741 مین 868، بینعلی ییلدیریم ایسه 3 میلیون 935 مین 453 سس توپلادی. بونا گؤره امام اوغلونون سس نیسبتی 54،21 فایز، ییلدیریمین سس نیسبتی ایسه 44،99 فایز تشکیل ائتدی.
سعادت پارتیاسی‌نین ایستانبول بؤیوکشهر بلدیه صدرلیگینه نامیزدی نجدت گؤکچینار47 مین 829، وطن پارتیسی‌نین نامیزدی مصطفی ایلک‌ار یۆجل ایسه 14 مین 545 سس توپلادی‌لار.
خاطیرلاداق کی، می ین 6-دا مرکزی سئچکی کمیسیونو مارسین 31-ده کئچیریلن یئرلی سئچکی‌لردن سونرا عدالت و اینکیشاف پارتیسی‌نین اعتراضینا اساساً ایستانبول بؤیوکشهر بلدیه سئچکی‌لری‌نین تکرار کئچیریلمه‌سینه دایر قرار قبول ائتمیشدی.
سئچکیده جمهور اتفاقی‌نین نامیزدی بینعلی ییلدیریم، میللت اتفاقی‌نین نامیزدی اکرم امام اوغلو، سعاددت پارتیسی‌نین نامیزدی نجدت گؤکچینار و وطن پارتیسی‌نین نامیزدی مصطفی ایلکر یوجل یاریشمیشدی.
